**Csongrád Város Polgármesterétől**

 **„M”**

**Száma:**

**Témafelelős:** Harangozóné Pálnok Orsolya

***ELŐTERJESZTÉS***

**Csongrád Városi Önkormányzat Képviselő-testületének**

**2019. december 19.-ei ülésére**

**Tárgy:** Javaslat a Tisza-menti virágzás elnevezésű, az EFOP 3.9.2-16-2017-00005 kódszámú projekt keretein belül „Képzésben résztvevők részére nyújtott pénzbeli juttatások szabályzata” megalkotására

**Tisztelt Képviselő-testület!**

Csongrád Városi Önkormányzat 2018. január 01 és 2020.12.31 között hajtja végre a Tisza-menti virágzás elnevezésű EFOP – 3.9.2-16-2017-00005 kódszámú projektjét. A projekt célterülete Csongrád, Felgyő, Csanytelek, Tömörkény és Tiszasas települések közigazgatási területe. A projektmunkában 10 szervezet vesz részt konzorciumi partnerként.

**A projekt céljai:**

A „Tisza-menti virágzás” elnevezésű projektünk legfőbb célja a területi különbségek és különösen a településméretekből adódó társadalmi hátrányok komplex megközelítéssel történő, a helyi igényeken alapuló csökkentése a humán közszolgáltatások tekintetében, valamint a minőségi közszolgáltatásokhoz való hozzáférés javítása elsősorban a köznevelés, a felsőoktatás, a felnőttoktatás által biztosított informális és nem formális tanulás területén, a helyi tudástőke gyarapítása érdekében.

**A projektünk részcéljai:**

I. A települési önkormányzatok által fenntartott alapszintű humán közszolgáltatásokban dolgozó szakemberek képzése, továbbképzése, tapasztalatcsere a minőségi szolgáltatásokhoz való hozzáférés növelése érdekében, különös tekintettel a hátrányos helyzetű emberek hozzáférésének biztosítására.

II. A gyermekek/tanulók személyiség és kompetenciafejlesztését, iskolai és munkaerő- piaci érvényesülését elősegítő iskolán kívüli programok megvalósítása, helyi kezdeményezések támogatása kiemelt figyelmet fordítva a hátrányos helyzetű gyerekek/tanulók bevonására.

III. A hátrányos helyzetű gyerekek/tanulók/hallgatók közneveléshez/felsőoktatáshoz való hozzáférésének biztosítása.

IV. Komplex óvodai szolgáltatásfejlesztés, különös tekintettel a hátrányos helyzetű gyerekek óvodai neveléshez való hozzáférésének biztosítására.

A projekt elsősorban két célcsoport számára biztosít képzéseket.

**1.** A települési önkormányzatok által fenntartott alapszintű humán közszolgáltatásokban dolgozó szakemberek esetében **120 fő humán közszolgáltató számára terveztünk képzéseket megvalósítani.**

**2.** Az alacsony iskolai végzettségű személyekfoglalkoztathatóságra való felkészítésének, munkaerő-piaci eszközökben való részesedésének és munkaerő-piacon való megjelenésének elősegítése érdekében **380 fő számára terveztünk képzéseket megvalósítani.**

A képzésben résztvevők létszáma a Támogatási Szerződésben indikátorként szerepel.

A célcsoport együttműködése és motivációjuk fenntartása érdekében költségvetési átcsoportosítást kezdeményezünk és a képzésben résztvevők számára pénzbeli juttatásként pénzbeli ellátást kívánunk biztosítani. A humán közszolgáltatásban dolgozók számára a költségvetésben terveztek ösztönző támogatást, ám az alacsony iskolai végzettségű személyeknek. Mivel mindkét célcsoport számára szeretnénk biztosítani az ösztönző eszközöket, e miatt kezdeményezzük a költségvetés módosítását.

A pénzbeli juttatás biztosítása érdekében kerül előterjesztése jelen Szabályzat, ami alapját képezi az ösztönző támogatás kifizetésének.

**Célcsoport:**

1. .A projekt célterületén a humán közszolgáltatásban dolgozó személyek

2.A projektben felnőttképzési szerződéssel rendelkező, a vállalt képzéseket sikeresen teljesítő, elsősorban hátrányos helyzetű személyek

**A támogatási rendszer célja**

* a képzések és a projekt céljainak teljesülése iránti motiváció és elköteleződés megteremtése a célcsoporttagoknál
* az együttműködés elősegítése
* a tanulói lemorzsolódás csökkentése

**Pénzbeli juttatás összege:**

* a humán közszolgáltatásban dolgozó személyek esetén, egyszeri bruttó 39.000 Ft pénzbeli juttatás biztosítása tervezett
* a 380 fő alacsony iskolai végzettségű személy számára egyszeri bruttó 25.000 Ft pénzbeli juttatás biztosítása tervezett

Fentiek alapján a „Tisza – menti virágzás Képzésben résztvevők részére nyújtott pénzbeli juttatások szabályzatának elfogadására teszek javaslatot.

Kérem a Tisztelt Képviselő-testületet, hogy az előterjesztést vitassa meg és a határozati javaslatot fogadja el.

**Határozati javaslat**

Csongrád Városi Önkormányzat Képviselő-testülete megtárgyalta a „Javaslat a Tisza-menti virágzás elnevezésű, az EFOP 3.9.2-16-2017-00005 kódszámú projekt keretein belül „Képzésben résztvevők részére nyújtott pénzbeli juttatások szabályzata” megalkotására ” című előterjesztést és az alábbi döntést hozza:

1. A Képviselő-testület a „Tisza – menti virágzás” Képzésben résztvevők részére nyújtott pénzbeli juttatások Szabályzatában foglaltakkal egytért a Szabályzatot változatlan tartalommal elfogadja.

2. A Képviselő – testület felhatalmazza a Polgármestert, hogy a Szabályzatban foglaltak szerint eljárjon.

Határidő: azonnali

Felelős: Bedő Tamás polgármester

Csongrád, 2019. december 12.

 Bedő Tamás

polgármester